Det er ikke øget kriminalitet, der har fået butikkerne i Frederikshavns gågader til at ansætte en vagt, der kigger forbi inde i butikkerne op til tre gange om dagen. Der er derimod tale om en forebyggende indsats, der skal gøre de butiksansatte mere trygge ved at gå på arbejde. - Det er en stor og positiv overraskelse for mig, at der endelig er kommet på vagter i Frederikshavn. Det er butikkerne, der selv har valgt det, hvilket betyder, at ingen føler, de har fået presset noget ned over hovedet på dem, siger handelschef i Frederikshavn, Michael Frederiksen til TV2/Nord. Indtil videre har over 30 butikker tilmeldt sig vagtordningen. Udover de daglige besøg i selve butikken, bliver der også installeret en alarmknap, som de ansatte kan trykke på, hvis de føler sig utrygge ved en situation. Vagten kommer første gang på gaden fredag den 2. maj, fredagen efter Kr. Himmelfartsdag, der er en af de travleste dage på året.

Referat:
Frederikshavn er pludselig blevet en lille storby, der gerne vil passe på sine butiksansatte og kunder.